ᱨᱟᱡᱽᱜᱨᱟᱢ

ᱨᱟᱡᱽᱜᱨᱟᱢ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱩᱨᱟᱨᱟᱭ ᱑  ᱵᱚᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱟᱛᱳ ᱟᱨ ᱟᱛᱳ ᱯᱚᱧᱪᱟᱭᱮᱛ ᱠᱟᱱᱟ᱾

 ᱚᱛᱱᱚᱜ 

 ᱴᱷᱟᱶ 
ᱢᱩᱨᱟᱨᱟᱭ, ᱵᱚᱞᱚᱠ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ, ᱨᱟᱡᱽᱜᱨᱟᱢ ᱠᱷᱚᱱ ᱙ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾  ᱥᱤᱣᱲᱤ, ᱦᱚᱱᱚᱛ ᱥᱚᱫᱚᱨ ᱫᱚᱯᱛᱚᱨ, ᱑᱐᱓ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ 

 ᱟᱛᱳ ᱯᱚᱧᱪᱟᱭᱮᱛ 
ᱨᱟᱡᱽᱜᱨᱟᱢ ᱟᱛᱳ ᱯᱚᱧᱪᱟᱭᱮᱛ ᱨᱮᱭᱟᱜ ᱟᱛᱳ ᱠᱚᱫᱚ ᱦᱩᱭᱩᱜ ᱠᱟᱱᱟ ᱚᱢᱵᱷᱩᱭᱟ, ᱵᱮᱱᱟᱨᱟᱢᱯᱩᱨ, ᱵᱚᱨᱩᱣᱟ ᱜᱳᱯᱟᱞᱯᱩᱨ, ᱵᱷᱚᱫᱨᱟᱠᱟᱞᱤ, ᱨᱟᱡᱽᱜᱨᱟᱢ ᱟᱨ ᱥᱚᱱᱛᱳᱥᱯᱩᱨ ᱾

 ᱢᱤᱫ ᱧᱮᱞ ᱨᱮ 
ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱩᱛᱛᱚᱨ ᱦᱤᱸᱥ (ᱢᱮᱯ ᱩᱫᱩᱜ ᱟᱠᱟᱱᱟ ᱢᱤᱫ ᱥᱮᱪ, ᱱᱚᱞᱦᱟᱴᱤ ᱴᱟᱺᱰᱤ ᱴᱚᱴᱷᱟ ᱨᱮᱭᱟᱜ ᱦᱤᱸᱥ ᱟᱨ ᱮᱛᱚᱢ ᱦᱤᱸᱥ ᱫᱚ ᱵᱨᱟᱢᱵᱷᱚᱱᱤ-ᱢᱟᱭᱩᱨᱚᱠᱠᱷᱤ ᱵᱮᱲᱟ ᱨᱮᱭᱟᱜ ᱦᱤᱸᱥ, ᱠᱚᱧᱮ ᱨᱮ ᱵᱨᱟᱢᱵᱷᱚᱱᱤ ᱟᱨ ᱮᱛᱚᱢ ᱨᱮ ᱢᱚᱭᱩᱨᱚᱠᱠᱷᱤ ᱛᱟᱞᱟ ᱴᱚᱴᱷᱟ ᱨᱮ ᱢᱮᱱᱟᱜ ᱮᱴᱟᱜ ᱢᱤᱫᱴᱟᱝ ᱪᱟᱸᱜᱟᱢᱟᱭᱠᱨᱳ ᱴᱚᱴᱷᱟ ᱠᱟᱱᱟ᱾ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱩᱛᱛᱚᱨᱼᱯᱚᱥᱪᱷᱤᱢ ᱦᱤᱸᱥ ᱥᱮᱫ ᱥᱩᱨᱼᱥᱩᱯᱩᱨ ᱥᱚᱱᱛᱟᱞ ᱯᱚᱨᱜᱟᱱᱟ ᱠᱷᱚᱱ ᱨᱟᱡᱽᱢᱟᱦᱚᱞ ᱵᱩᱨᱩ ᱨᱮ ᱱᱟᱥᱮ ᱱᱟᱥᱮ ᱵᱚᱞᱚ ᱟᱠᱟᱱᱟ᱾ ᱯᱚᱪᱷᱤᱢ ᱥᱮᱪ ᱥᱟᱱᱛᱟᱞ ᱯᱟᱨᱜᱟᱱ ᱟᱨ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱥᱤᱢᱟᱹ ᱫᱚ ᱢᱮᱯ ᱨᱮ ᱧᱮᱞ ᱧᱟᱢᱚᱜᱼᱟ᱾ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱟᱢᱟᱝ ᱥᱮᱫ ᱢᱮᱱᱟᱜᱼᱟ᱾ ᱯᱚᱫᱽᱫᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱮᱱ ᱦᱩᱰᱤᱧ ᱦᱤᱸᱥ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱢᱟᱹ (ᱢᱚᱴᱟ ᱞᱟᱭᱤᱱ) ᱫᱚ ᱢᱮᱯ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱠᱳᱱᱟ ᱨᱮ ᱧᱮᱞ ᱧᱟᱢᱚᱜᱼᱟ ᱾ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱨᱮ ᱙᱖.᱖᱒% ᱦᱚᱲ ᱟᱛᱳ ᱨᱮ ᱟᱨ ᱓.᱓᱘% ᱦᱚᱲ ᱥᱟᱦᱟᱨ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ᱾

 ᱦᱚᱲ ᱞᱮᱠᱷᱟ 
ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱨᱟᱡᱽᱜᱨᱟᱢ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱘,᱓᱗᱘ (᱕᱑%) ᱦᱚᱲ, ᱡᱟᱦᱟᱸ ᱢᱩᱫᱨᱮ ᱔,᱒᱘᱔ (᱔᱙%) ᱦᱚᱲ ᱠᱚᱲᱟ ᱟᱨ ᱔,᱐᱙᱔ ᱦᱚᱲ ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱑,᱕᱙᱖ ᱦᱚᱲ᱾ ᱨᱟᱡᱽᱜᱨᱟᱢ ᱨᱮ ᱜᱩᱴ  ᱥᱤᱠᱷᱱᱟᱹᱛᱟᱱ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱒,᱒᱓᱘ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱔᱗.᱗᱔%) ᱾

 ᱥᱟᱜᱟᱲᱚᱢ 

ᱨᱟᱡᱽᱜᱨᱟᱢ ᱠᱷᱚᱱ ᱢᱮᱫᱽᱱᱟᱯᱩᱨ ᱫᱷᱟᱹᱵᱤᱡ ᱪᱟᱞᱟᱣ ᱗ ᱟᱱᱟᱜ ᱯᱚᱱᱚᱛ ᱰᱟᱦᱟᱨ ᱨᱟᱡᱽᱜᱨᱟᱢ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ᱾ ᱢᱤᱫᱴᱟᱝ ᱰᱟᱦᱟᱨ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱒ ᱾ ᱨᱟᱡᱽᱜᱨᱟᱢ ᱠᱷᱚᱱ ᱠᱟᱱᱩᱯᱩᱨ ᱥᱟᱞᱟᱜ ᱥᱮᱞᱮᱫ ᱟᱠᱟᱱᱟ᱾Google maps

ᱨᱟᱡᱜᱨᱟᱢ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱩᱪᱟᱹᱫ ᱥᱴᱮᱥᱚᱱ ᱠᱟᱱᱟ᱾

 ᱦᱚᱲᱢᱚ ᱥᱟᱶᱟᱨ 
ᱨᱟᱡᱽᱜᱨᱟᱢ ᱨᱮ ᱒᱐ ᱜᱚᱴᱟᱝ ᱵᱮᱰ ᱥᱟᱶᱛᱮ ᱢᱤᱫᱴᱟᱝ ᱮᱛᱚᱦᱚᱵ ᱦᱚᱲᱢᱚ ᱛᱟᱞᱢᱟ ᱢᱮᱱᱟᱜᱼᱟ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱟᱛᱳ